Whisky a Go Go

Whisky a Go Go on Los Angelesin Sunset Stripillä osoitteessa 8901 Sunset Boulevard, West Hollywood sijaitseva, vuonna 1964 avattu yökerho, joka tunnetaan useasta rockmusiikin historiaan jääneestä esityksestä. Paikka nimettiin vuonna 2006 ensimmäisenä konserttipaikkana Rock and Roll Hall of Fameen.

Whisky a Go Gossa esiintyminen antoi tärkeää varhaista näkyvyyttä monelle rockin historian suurista nimistä, kuten The Doors, Neil Young, Frank Zappa, Jimi Hendrix, Fleetwood Mac, Blondie, X, The Motels, Guns N’ Roses, Mötley Crüe ja Soundgarden. Suositussa paikassa ovat käyneet vakituisesti myös useat muiden alojen kuuluisuudet.

Lähteet

Aiheesta muualla

 Whisky a Go Go, yökerhon kotisivut

Yökerhot
Los Angelesin rakennukset ja rakennelmat
Rock and Roll Hall of Fame
Los Angelesin kulttuuri